D'Gmeind hät ǜber Johrhundert hìì e Sproochgmeinschaft bewahrt, wùù Valdôtain, e Dialäkt vùm Frankobrovenzalisch, schwätzt. D'Sprooch hät allerdings durch d'Nööchi zù Issime witter bergab ùn Gressoney-Saint-Jean witter bergùf e Iiflùss vù de düttsche Dialäkt erfahre, was mer ìn e baar Toponym (Crusmato, Niel, Halberpein, Palatz etc.) wie au ìn e baar Wörter hǜt no siht. Au e Iiflùss vù de Salasser, de Vorfahre vù de Valdôtain-Sprächer, isch z seh. Ìm gliiche Daal wird au s Walserdüttsch gschwätzt, wùù ìm Wiler Niel ìn de 50er-Johr durch d'Ussbreitig vùm Frankobrovenzalisch ussgstorbe isch. Am witteste verbreitet sìn abber Französisch (45,25% Müetersproochler) ùn Idaliänisch (41,03% Müetersproochler). Usserdèm schwätze ca. 6 Brozänt vù de Lütt Piemonteesisch.